title: Earrings from Pollentia in the Archaeology Museum of Barcelona
abstract: El present article és només una part d’un estudi exhaustiu sobre la col·lecció de joies exposades a la sala XII del Museu d’Arqueologia de Barcelona. S’hi analitzen detalladament deu exemplars d’arracades d’un conjunt inventariat com a pertanyents al jaciment arqueològic de Pollentia, a Alcúdia (Mallorca). Mitjançant la comparació d’aquestes peces amb unes altres de paral·leles, s’hi extreuen conclusions referents a la cronologia, la tipologia i l’estil, i s’hi plantegen noves hipòtesis.
journal: Locus Amoenus